Α4-0023/95

Πρόταση οδηγίας του Συμβουλίου σχετικά με την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (COM(94) 0359 - C4-0153/94 - 94/0196(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Δεύτερη αιτιολογική σκέψη

>Αρχικό κείμενο>

Ότι οι διαφορές των εθνικών νομοθεσιών σχετικά με τις προϋποθέσεις απόκτησης των πιστοποιητικών κυβερνήτη σκαφών εσωτερικής ναυσιπλοϊας μπορεί να δημιουργήσει στρεβλώσεις του ανταγωνισμού μεταξύ των μεταφορέων εσωτερικής ναυσιπλοϊας των διαφόρων κρατών μελών[semigr ] ότι πρέπει να εξαλειφθούν οι στρεβλώσεις αυτές με τη διαμόρφωση ενός κοινοτικού σχεδίου κοινών διατάξεων επί του θέματος[semigr ]

>Κείμενο μετά την ψηφοφορία στο ΕΚ>

Ότι οι διαφορές των εθνικών νομοθεσιών σχετικά με τις προϋποθέσεις απόκτησης των πιστοποιητικών κυβερνήτη σκαφών και οι βαθμιαίως αυστηρότερες προδιαγραφές ασφαλείας που πρέπει να τίθενται στην εσωτερικής ναυσιπλοϊα μπορούν ενδεχομένως να οδηγήσουν σε στρεβλώσεις του ανταγωνισμού και ότι επομένως είναι σκόπιμο να θεσπισθούν κοινοτικές διατάξεις σχετικά με την απόκτηση πιστοποιητικών εσωτερικής ναυσιπλοΐας[semigr ]

(Τροπολογία 2)

Τρίτη αιτιολογική σκέψη

>Αρχικό κείμενο>

Ότι με βάση την αρχή της επικουρικότητας και για να εξασφαλισθεί η απαιτούμενη ομοιομορφία και διαφάνεια, κρίνεται σκόπιμο, η Κοινότητα να καθορίσει ένα πρότυπο ομοιόμορφου εθνικού αποδεικτικού διακυβέρνησης σκάφους, αναγνωρισμένο αμοιβαία από τα κράτη μέλη χωρίς υποχρέωση ανταλλαγής, επαφίοντας στα κράτη μέλη την ευθύνη έκδοσής του[semigr ]

>Κείμενο μετά την ψηφοφορία στο ΕΚ>

Ότι για να εξασφαλισθεί η απαιτούμενη ομοιομορφία και διαφάνεια, κρίνεται σκόπιμο, η Κοινότητα να καθορίσει ένα πρότυπο ομοιόμορφου εθνικού αποδεικτικού διακυβέρνησης σκάφους, αναγνωρισμένο αμοιβαία από τα κράτη μέλη χωρίς υποχρέωση ανταλλαγής, επαφίοντας στα κράτη μέλη την ευθύνη έκδοσής του με βάση την εφαρμογή της αρχής της επικουρικότητας[semigr ]

(Τροπολογία 3)

Πέμπτη αιτιολογική σκέψη

>Αρχικό κείμενο>

Ότι αυτές οι κοινές διατάξεις πρέπει κυρίως να έχουν ως αντικείμενο την αύξηση της ασφαλείας πλοήγησης και την προστασία των ανθρώπινων ζωών[semigr ] ότι προς το σκοπό αυτό αποδεικνύεται αναγκαίο να καθορισθούν ελάχιστες απαιτήσεις, τις οποίες ο υποψήφιος πρέπει να πληροί για να αποκτήσει το πιστοποιητικό κυβερνήση ενός σκάφους εσωτερικής ναυσιπλοϊας[semigr ]

>Κείμενο μετά την ψηφοφορία στο ΕΚ>

Ότι αυτές οι κοινές διατάξεις πρέπει κυρίως να έχουν ως αντικείμενο την αύξηση της ασφαλείας πλοήγησης και την προστασία των ανθρώπινων ζωών[semigr ] ότι προς το σκοπό αυτό αποδεικνύεται αναγκαίο να καθορισθούν ελάχιστες απαιτήσεις, τις οποίες ο υποψήφιος πρέπει να πληροί για να αποκτήσει το πιστοποιητικό κυβερνήση ενός σκάφους εσωτερικής ναυσιπλοϊας[semigr ]ότι πρέπει να ληφθεί μέριμνα η εξέταση των γνώσεων και των ικανοτήτων των υποψηφίων να πραγματοποιείται από τα κράτη μέλη σε ομοιόμορφη βάση.

(Τροπολογία 4)

Άρθρο 3, παράγραφος 1

>Αρχικό κείμενο>

1. Η παρούσα οδηγία ισχύει για κάθε κυβερνήση σκάφους εσωτερικής ναυσιπλοΐας : μηχανοκίνητο, ρυμουλκό, προωθητικό, φορτηγίδα, προωθούμενη νηοποπομπή ή παράπλευρο σχηματισμό χρησιμοποιούμενο στην μεταφορά εμπορευμάτων ή προσώπων[semigr ]

>Κείμενο μετά την ψηφοφορία στο ΕΚ>

1. Η παρούσα οδηγία ισχύει για κάθε κυβερνήση σκάφους εσωτερικής ναυσιπλοΐας : μηχανοκίνητο, ρυμουλκό, προωθητικό, φορτηγίδα, ρυμουλκά και φορτηγίδες με επίπεδα ύφαλα προωθούμενη νηοποπομπή ή παράπλευρο σχηματισμό χρησιμοποιούμενο στην μεταφορά εμπορευμάτων ή προσώπων[semigr ]

(Τροπολογία 5)

Άρθρο 5

>Αρχικό κείμενο>

Ο υποψήφιος για να αποκτήσει πιστοποιητικό πρέπει να είναι τουλάχιστον 21 ετών. Ωστόσο ένα πιστοποιητικό εκδιδόμενο σε ένα κράτος μέλος από ηλικίας 18 ετών θα αναγνωρίζεται από τα άλλα κράτη μέλη τα οποία επιβάλλουν ελάχιστη ηλικία 21 ετών στην επικρατειά τους, από τη στιγμή που ο κυβερνήτης του σκάφους έχει συμπληρώσει το 21ο έτος της ηλικίας του.

>Κείμενο μετά την ψηφοφορία στο ΕΚ>

Ο υποψήφιος για να αποκτήσει πιστοποιητικό πρέπει να είναι τουλάχιστον 21 ετών. Ωστόσο, τα κράτη μέλη έχουν τη δυνατότητα να χορηγούν πιστοποιητικά σε άτομα από ηλικίας 18 ετών. Αυτά όμως τα πιστοποιητικά θα αναγνωρίζονται από τα άλλα κράτη μέλη τα οποία επιβάλλουν ελάχιστη ηλικία 21 ετών στην επικράτειά τους, μόνο από τη στιγμή που ο κυβερνήτης του σκάφους θα έχει συμπληρώσει το 21ο έτος της ηλικίας του.

(Τροπολογία 6)

Άρθρο 7, παράγραφος 2

>Αρχικό κείμενο>

2. Για να ληφθεί υπόψη η επαγγελματική πείρα πρέπει να έχει επιβεβαιωθεί από την αρμόδια αρχή του κράτους μέλους και να έχει εγγραφεί σε προσωπικό ναυτικό βιβλιάριο. Η επαγγελματική πείρα είναι δυνατό να έχει αποκτηθεί σε οιαδήποτε πλωτή οδό των κρατών μελών. Όσον αφορά τις πλωτές οδούς οι οποίες βρίσκονται εκατέρωθεν της κοινοτικής επικράτειας, όπως ο Δούναβης, ο Έλβας και ο Όντερ, λαμβάνεται υπόψη η επαγγελματική πείρα που έχει αποκτηθεί σε οιαδήποτε τμήμα αυτών των πλωτών οδών.

>Κείμενο μετά την ψηφοφορία στο ΕΚ>

2. Για να ληφθεί υπόψη η επαγγελματική πείρα πρέπει να έχει επιβεβαιωθεί από την αρμόδια αρχή του κράτους μέλους και να έχει εγγραφεί σε προσωπικό βιβλιάριο υπηρεσίας. Η επαγγελματική πείρα είναι δυνατό να έχει αποκτηθεί σε οιαδήποτε πλωτή οδό των κρατών μελών. Όσον αφορά τις πλωτές οδούς οι οποίες βρίσκονται εκατέρωθεν της κοινοτικής επικράτειας, όπως ο Δούναβης, ο Έλβας και ο Όντερ, λαμβάνεται υπόψη η επαγγελματική πείρα που έχει αποκτηθεί σε οιαδήποτε τμήμα αυτών των πλωτών οδών.

(Τροπολογία 7)

Άρθρο 7, παράγραφος 3, σημείο γ)

>Αρχικό κείμενο>

γ) Εφόσον ο υποψήφιος έχει περάσει επιτυχώς πρακτική εξέταση διακυβέρνησης σκάφους με ναυτικά χαρακτηριστικά παρεμφερή με εκείνα του σκάφους που προορίζεται να κυβερνήσει στην περίπτωση αυτή[semigr ] η αρμόδια αρχή επισημαίνει στο πιστοποιητικό κυβερνήτη τον περιορισμό ισχύος έως ότου ο κάτοχος αποκτήσει επαγγελματική πείρα τεσσάρων ετών.

>Κείμενο μετά την ψηφοφορία στο ΕΚ>

γ) Εφόσον ο υποψήφιος έχει περάσει επιτυχώς πρακτική εξέταση διακυβέρνησης σκάφους με ναυτικά χαρακτηριστικά παρεμφερή με εκείνα του σκάφους που προορίζεται να κυβερνήσει στην περίπτωση αυτή[semigr ] η αρμόδια αρχή επισημαίνει στο πιστοποιητικό κυβερνήτη τον περιορισμό ισχύος στην εν λόγω κατηγορία σκαφών έως ότου ο κάτοχος αποκτήσει επαγγελματική πείρα τεσσάρων ετών.

(Τροπολογία 8)

Άρθρο 8, παράγραφος 2, εδάφιο 2α (νέο)

>Κείμενο μετά την ψηφοφορία στο ΕΚ>

Τα σχετικά πιστοποιητικά ικανότητας περιλαμβάνονται στο πιστοποιητικό κυβερνήτη.

(Τροπολογία 9)

Άρθρο 9

>Αρχικό κείμενο>

1. Για να γίνει δεκτή η διέλευση ενός σκάφους που μεταφέρει επικίνδυνες ουσίες στις πλωτές οδούς των κρατών μελών, ο κυβερνήτης του σκάφους, κάτοχος πάντοτε του πιστοποιητικού πρέπει να έχει περάσει επιτυχώς την εξέταση που αφορά τις επαγγελματικές γνώσεις των θεμάτων που αναφέρονται στο κεφάλαιο «Β» του παραρτήματος ΙΙ.

Τα κράτη μέλη αναγνωρίζουν τη βεβαίωση που εκδίδεται σύμφωνα με τις διατάξεις του περιθωρίου 10170 της ADNR ως αποδεικτικό των γνώσεών του.

2. Εφόσον ο υποψήφιος πληροί τις προϋποθέσεις που αναφέρονται στην παράγραφο Ι, η αρμόδια αρχή βεβαιώνει με ανάλογη μνεία στο πιστοποιητικό την ικανότητα διακυβέρνησης ενός σκάφους που μεταφέρει επικίνδυνες ουσίες.

>Κείμενο μετά την ψηφοφορία στο ΕΚ>

1. Για να γίνει δεκτή η διέλευση ενός σκάφους που μεταφέρει επικίνδυνες ουσίες στις πλωτές οδούς των κρατών μελών, πρέπει όχι μόνον ο κυβερνήτης του σκάφους, να είναι κάτοχος πάντοτε του πιστοποιητικού, πρέπει παράλληλα είτε ο ίδιος είτε ένα άλλο μέλος του πληρώματος να έχει περάσει επιτυχώς την εξέταση των θεμάτων που αναφέρονται στο κεφάλαιο «Β» του παραρτήματος ΙΙ ή να είναι κάτοχος της βεβαίωσης που εκδίδεται σύμφωνα με τις διατάξεις των περιθωρίων 10315 και 210315 της ΑDΝR.

2. Εφόσον ο κυβερνήτης του σκάφους πληροί τις προϋποθέσεις που αναφέρονται στην παράγραφο Ι, η αρμόδια αρχή βεβαιώνει με ανάλογη μνεία στο πιστοποιητικό την ικανότητα διακυβέρνησης ενός σκάφους που μεταφέρει επικίνδυνες ουσίες.

(Τροπολογία 10)

Άρθρο 10, παράγραφος 1

>Αρχικό κείμενο>

1. Για να επιτραπεί η διακυβέρνηση ενός σκάφους με ραντάρ, ο κυβερνήτης του σκάφους, κάτοχος πάντοτε του πιστοποιητικού, πρέπει να περάσει επιτυχώς την εξέταση που αφορά τις επαγγελματικές γνώσεις των θεμάτων που αναφέρονται στο κεφάλαιο «Γ» του παραρτήματος ΙΙ.

>Κείμενο μετά την ψηφοφορία στο ΕΚ>

1. Για να επιτραπεί η διακυβέρνηση ενός σκάφους με ραντάρ, ο κυβερνήτης του σκάφους, κάτοχος πάντοτε του πιστοποιητικού, πρέπει επίσης να είναι κάτοχος πιστοποιητικού που να του επιτρέπει την πλεύση με ραντάρ στον Ρήνο, το οποίο, κατάναλογία του διπλώματος κυβερνήτη του Ρήνου (άρθρο 1, παράγραφος 5) ισχύει για όλες τις πλωτές οδούς της Κοινότητας, ή να έχει περάσει επιτυχώς την εξέταση που αφορά τις επαγγελματικές γνώσεις των θεμάτων που αναφέρονται στο κεφάλαιο «Γ» του παραρτήματος ΙΙ, για την πλεύση με ραντάρ στις υπόλοιπες πλωτές οδούς της Ευρώπης.

(Τροπολογία 11)

Άρθρο 10α (νέο)

>Κείμενο μετά την ψηφοφορία στο ΕΚ>

Προκειμένου να υπάρχει κατάλληλος συντονισμός του περιεχομένου της εκτέλεσης των εξετάσεων, η Επιτροπή προτείνει όπως οι αρμόδιες αρχές των ενδιαφερόμενων κρατών μελών προβαίνουν, τουλάχιστον μία φορά κάθε έτος σε διαβουλεύσεις σχετικά με τον κανονισμό και το πρόγραμμα των εξετάσεων.

(Τροπολογία 12)

Παράρτημα ΙΙ

Κεφάλαιο Α, παράγραφος 2, σημείο δα) (νέο)

>Κείμενο μετά την ψηφοφορία στο ΕΚ>

δα) εκτέλεση ελιγμών προσέγγισης και αναχώρησης από λιμένες σε περίπτωση παλίρροιας

(Τροπολογία 13)

Παράρτημα ΙΙ

Κεφάλαιο Α, παράγραφος 3, σημείο δα) (νέο)

>Κείμενο μετά την ψηφοφορία στο ΕΚ>

δα) γνώσεις σχοινιών, καλωδίων, αλυσίδων, εξαρτημάτων συνάρθρωσης (κοτσαδόροι) (κυρίως σε ό,τι αφορά το βάρος και την ισχύ).

(Tροπολογία 14)

Παράρτημα ΙΙ

Κεφάλαιο Α, παράγραφος 4, σημείο βα) (νέο)

>Κείμενο μετά την ψηφοφορία στο ΕΚ>

βα) Γνώσεις μηχανισμών οδήγησης (υδραυλικός/πνευματικός)

(Τροπολογία 15)

Παράρτημα ΙΙ

Κεφάλαιο Α, παράγραφος 5, σημείο γα) (νέο)

>Κείμενο μετά την ψηφοφορία στο ΕΚ>

γα) συνεκτίμηση μέτρων ασφαλείας που πρέπει να γίνονται σεβαστά

(Τροπολογία 16)

Παράρτημα ΙΙ

Κεφάλαιο Β, εδάφιο α)

>Αρχικό κείμενο>

α) Γνώση των διεθνών κανονισμών και συστάσεων που αφορούν τη μεταφορά επικίνδυνων ουσιών μέσω των πλωτών οδών.

>Κείμενο μετά την ψηφοφορία στο ΕΚ>

α) Γνώση των διεθνών κανονισμών και συστάσεων που αφορούν τη μεταφορά επικίνδυνων ουσιών μέσω των πλωτών οδών, σε επίπεδο συγκρίσιμο με αυτό που απαιτείται για τη διεθνή ναυσιπλοΐα στο Ρήνο

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου όσον αφορά την πρόταση οδηγίας του Συμβουλίου σχετικά με την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (COM(94) 0359 - C4-0153/94 - 94/0196(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94) 0359 - 94/0196(SYN) ((ΕΕ C 280 της 06.10.1994, σελ. 5)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 75 και 189 γ της Συνθήκης ΕΚ (C4-0153/94),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (Α4- 0023/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει, στην κοινή θέση που θα εκδώσει σύμφωνα με το άρθρο 189 Γ, σημείο α της Συνθήκης ΕΚ, τις τροπολογίες του Σώματος[semigr ]

4. ζητεί να κληθεί να γνωμοδοτήσει εκ νέου, εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.